Slavens Biličs

Slavens Biličs (; dzimis ) ir horvātu futbola treneris un bijušais futbolists, spēlējis aizsarga pozīcijā, bijis Horvātijas futbola izlases dalībnieks.

 Futbolista karjera 
Karjeru sāka dzimtās pilsētas Splitas komandā Hajduk. 1993. gadā pārgāja uz Vācijas Bundeslīgas klubu Karlsruher SC. 1996. gada janvārī parakstīja līgumu ar Anglijas Premjerlīgas klubu West Ham United. No 1997. līdz 1999. gadam spēlēja citā Premjerlīgas klubā Everton. Karjeru noslēdza savā pirmajā komadā Hajduk.

Horvātijas izlasē debitēja  draudzības spēlē pret Austrāliju. 1998. gada FIFA Pasaules kausā ar izlasi izcīnīja 3. vietu. Izlases sastāvā piedalījies arī 1996. gada Eiropas čempionāta finālturnīrā. Karjeru izlasē noslēdza 1999. gada septembrī, pēdējo spēli aizvadot pret Īrijas izlasi. Izlases rindās nospēlējis 44 spēles un guvis trīs vārtus.

 Trenera karjera 
Pēc spēlētāja karjeras beigām kļuva par treneri. Trenera karjeru uzsāka savā pēdējā klubā Hajduk. Vēlāk strādāja ar Horvātijas U21 izlasi.  tika apstiprināts par Horvātijas izlases galveno treneri. Vadīja izlasi 2008. un 2012. gada Eiropas čempionāta finālturnīros. 2012. gadā kļuva par Maskavas "Lokomotiv" galveno treneri. 2012.—2013. gada sezonā klubs ierindojās tikai 9. vietā Krievijas Premjerlīgā un pēc sezonas Biličs tika atlaists. No 2013. līdz 2015. gadam trenēja Turcijas futbola Superlīgas klubu Stambulas "Beşiktaş". 2015. gada jūnijā noslēdza trīs gadu līgumu, kļūstot par Anglijas Premjerlīgas kluba West Ham United galveno treneri. Pēc neveiksmīgā 2017.—2018. gada sezonas sākuma 2017. gada novembrī tika atbrīvots no amata.

No 2018. gada septembra līdz 2019. gada februārim bija Saūda Arābijas kluba Al-Ittihad treneris, bet spēja uzvarēt tikai 4 no 17 spēlēm. 2019. gada jūnijā tika apstiprināts par West Bromwich Albion galveno treneri, parakstot divu gadu līgumu. Biliča vadībā komanda iekļuva Premjerlīgā. Tomēr 2020. gada decembrī pēc nesekmīgā sezonas sākuma tika atbrīvots no amata.

 Sasniegumi 

 Spēlētāja karjera 
Hajduk Split

 Horvātijas Pirmā līga: 1992
 Dienvidslāvijas kauss: 1990–91
 Horvātijas kauss: 1992–93, 1999–2000

 Atsauces 

 Ārējās saites 

Kategorija:1968. gadā dzimušie
Kategorija:Splitas-Dalmācijas župānijā dzimušie
Kategorija:Dienvidslāvijas futbolisti
Kategorija:Horvātijas futbolisti
Kategorija:Horvātijas izlases futbolisti
Kategorija:1996. gada Eiropas čempionāta futbolā spēlētāji
Kategorija:1998. gada FIFA Pasaules kausa spēlētāji
Kategorija:Horvātijas futbola treneri
Kategorija:Horvātijas futbola izlases treneri
Kategorija:2008. gada Eiropas čempionāta futbolā treneri
Kategorija:2012. gada Eiropas čempionāta futbolā treneri
Kategorija:West Ham United F.C. spēlētāji
Kategorija:Everton F.C. spēlētāji
Kategorija:Splitas "Hajduk" spēlētāji
Kategorija:HNK Šibenik spēlētāji
Kategorija:Karlsruher SC spēlētāji